b"\n_START_ARTICLE_\nPen\xc3\xadnsula Ib\xc3\xa8rica prehist\xc3\xb2rica\n_START_PARAGRAPH_\nLa prehist\xc3\xb2ria de la pen\xc3\xadnsula Ib\xc3\xa8rica comen\xc3\xa7a amb l'arribada dels primers hom\xc3\xadnids fa 1.200.000 anys, i acaba amb les guerres p\xc3\xbaniques, quan el territori entra en els dominis de la hist\xc3\xb2ria escrita._NEWLINE_En aquest llarg per\xc3\xadode, alguns dels seus llocs m\xc3\xa9s significatius foren per acollir els \xc3\xbaltims neandertals, per desenvolupar alguns dels elements m\xc3\xa9s impressionants de l'art paleol\xc3\xadtic, juntament amb el sud de Fran\xc3\xa7a, per ser seu de les primeres civilitzacions de l'Europa occidental i finalment per convertir-se en els objectius colonials m\xc3\xa9s desitjats per la seva posici\xc3\xb3 estrat\xc3\xa8gica i les seves moltes riqueses minerals.\n_START_SECTION_\nPaleol\xc3\xadtic inferior i mitj\xc3\xa0\n_START_PARAGRAPH_\nEl poblament d'hom\xc3\xadnids de la pen\xc3\xadnsula Ib\xc3\xa8rica es remunta al paleol\xc3\xadtic. Les primeres restes d'hom\xc3\xadnids han estat descobertes en diversos llocs de la pen\xc3\xadnsula. L'evid\xc3\xa8ncia significativa d'una continuada ocupaci\xc3\xb3 de la pen\xc3\xadnsula per l'hum\xc3\xa0 de Neandertal tamb\xc3\xa9 ha estat descoberta. Els homo sapiens van entrar per primera vegada cap al final del paleol\xc3\xadtic. Durant un temps, neandertals i humans moderns coexistiren fins que el primers va ser portats finalment cap a l'extinci\xc3\xb3. L'hum\xc3\xa0 modern continua habitant la pen\xc3\xadnsula en els per\xc3\xadodes del mesol\xc3\xadtic i el neol\xc3\xadtic._NEWLINE_El territori ib\xc3\xa8ric t\xc3\xa9 una gran quantitat de jaciments prehist\xc3\xb2rics. Moltes de les restes prehist\xc3\xb2riques m\xc3\xa9s ben conservades es troben a la regi\xc3\xb3 d'Atapuerca, rica en coves de pedra calc\xc3\xa0ria que s'han conservat al llarg d'un mili\xc3\xb3 d'anys d'evoluci\xc3\xb3 humana. Entre aquests llocs \xc3\xa9s la cova de Gran Dolina, on sis esquelets d'hom\xc3\xadnids, datats d'entre 780.000 i 1.2 milions d'anys, van ser trobats el 1994. Els experts han debatut sobre si aquests esquelets pertanyen a l'esp\xc3\xa8cie Homo erectus, Homo heidelbergensis, o a una nova esp\xc3\xa8cie anomenada Homo antecessor. A la Gran Dolina, els investigadors han trobat evid\xc3\xa8ncia d'eines per a esbocinar animals i altres hom\xc3\xadnids, la primera evid\xc3\xa8ncia de canibalisme en una esp\xc3\xa8cie d'hom\xc3\xadnid. L'evid\xc3\xa8ncia de foc tamb\xc3\xa9 s'ha trobat al lloc, la qual cosa suggereix que van cuinar la seva carn._NEWLINE_Tamb\xc3\xa9 a Atapuerca est\xc3\xa0 l'indret de la sima de los Huesos, o avenc dels Ossos. Els excavadors han trobat les restes de 30 hom\xc3\xadnids datats d'haver viscut fa 400.000 anys. Les restes s'han classificat provisionalment com a Homo heidelbergensis i poden ser avantpassats dels neandertals. Cap evid\xc3\xa8ncia d'habitatge s'ha trobat al lloc, a excepci\xc3\xb3 d'una pedra de destral de m\xc3\xa0, i totes les restes s\xc3\xb3n d'adults joves o adolescents. La similitud d'edat suggereix que les restes no van ser el resultat de cap accident. La col\xc2\xb7locaci\xc3\xb3 aparentment deliberada de les restes i la manca d'habitatge pot significar que els cossos van ser soterrats deliberadament a la boca com un lloc d'enterrament, cosa que faria del lloc la primera evid\xc3\xa8ncia d'enterrament d'hom\xc3\xadnids._NEWLINE_Al voltant del 200000\xc2\xa0aC, durant el per\xc3\xadode del paleol\xc3\xadtic inferior, els neandertals va entrar per primera vegada a la pen\xc3\xadnsula Ib\xc3\xa8rica. Al voltant del 70000\xc2\xa0aC, durant el per\xc3\xadode del paleol\xc3\xadtic mitj\xc3\xa0, va comen\xc3\xa7ar la darrera edat de gel i se'n va establir la cultura neandertal mosteriana. Al voltant del 35000\xc2\xa0aC, durant el paleol\xc3\xadtic superior, va comen\xc3\xa7ar el per\xc3\xadode cultural neandertal ch\xc3\xa2telperroni\xc3\xa0; eman\xc3\xa0 aquesta cultura del sud de l'Europa continental fins a estendre's al nord de la pen\xc3\xadnsula Ib\xc3\xa8rica. Aquesta cultura va continuar existint fins que al voltant del 28000 aC l'hum\xc3\xa0 de Neandertal es va enfrontar a la seva extinci\xc3\xb3, i el seu \xc3\xbaltim refugi fou el que avui en dia \xc3\xa9s Portugal._NEWLINE_Restes neandertals han estat trobades en diversos llocs de la pen\xc3\xadnsula Ib\xc3\xa8rica. Un crani de neandertal va ser trobat a la pedrera de Forbes de Gibraltar en el 1848: convert\xc3\xad el Regne Unit en el primer estat on s'han trobat restes de neandertals. Els neandertals no eren reconeguts com una esp\xc3\xa8cie separada fins al descobriment de les restes de Neandertal (Alemanya) en el 1856. Posteriors descobriments neandertals a Gibraltar tamb\xc3\xa9 han incl\xc3\xb2s el crani d'un nen de quatre anys d'edat i excrements conservats a la part superior de petxines de musclos fornejades._NEWLINE_A Zafarraya, una mand\xc3\xadbula neandertal i eines mosterianes, associades a la cultura neandertal, van ser trobades en el 1995. La mand\xc3\xadbula estava datada al voltant del 28000\xc2\xa0aC i les eines al voltant del 25000\xc2\xa0aC. Aquestes dates fan de les restes de Zafarraya les evid\xc3\xa8ncies m\xc3\xa9s joves dels neandertals i han ampliat en la l\xc3\xadnia de temps la seva exist\xc3\xa8ncia. La m\xc3\xa9s recent data de les restes tamb\xc3\xa9 proporciona la primera evid\xc3\xa8ncia d'una coexist\xc3\xa8ncia entre els neandertals i l'hum\xc3\xa0 modern. La cova Arbreda a Catalunya cont\xc3\xa9 pintures rupestres aurinyacianes, aix\xc3\xad com antigues restes dels neandertals. Alguns tamb\xc3\xa9 han apuntat que les noves restes en la pen\xc3\xadnsula Ib\xc3\xa8rica suggereixen que els neandertals van ser expulsats de l'Europa central per l'hum\xc3\xa0 modern cap a la pen\xc3\xadnsula Ib\xc3\xa8rica, on van buscar refugi."